google/wiki40b huggingface dataset:
Som en dröm

Eurovision Song Contest

Etter å ha vunnet Melodifestivalen i Stockholm i februar 1967, ble «Som en dröm» det svenske bidraget til den internasjonale finalen i Wien lørdag 8. april 1967. I konkurransen deltok 17 land, og Sverige var det syvende bidraget ut på scenen. 
Warnerbring stilte opp i en svart jakke med en hvit pologenser under. På forhånd hadde Warnerbring vært usikker på om han ville stille opp i genseren, fordi han fryktet at det skulle se ut som om han hadde en bandasje rundt halsen.
I avstemningen fikk sangen til sammen syv stemmer og endte på delt åttendeplass sammen med Tyskland og Jugoslavia. Sveriges stemmer kom fra: to hver fra Norge og Irland, mens Finland, Portugal og Jugoslavia ga én stemme hver.

Listeplasseringer

Sangen lå på Svensktoppen i fire uker, fra 15. april til 7. mai 1967, og nådde en andreplass som høyeste plassering.
Warnerbring ga også ut en engelsk versjon av sangen, kalt «As a Dream», på Polydor.
Barøya

Barøya er ei øy i Ballangen kommune i Nordland. Øya ligger ved innløpet til Ofotfjorden og Efjorden. Øya har et areal på 13 km², og høyeste punkt er Sørfjellet på 299 moh.
På nordvestsiden av Barøya ligger Barøy fyr.
Nairobi nasjonalpark

Nairobi nasjonalpark ble grunnlagt i 1946, og ligger 8 kilometer utenfor byen Nairobi i Kenya. Parken omfattar et område på rundt 120 km², hovedsakelig savannelandskap. 
Parkens populasjon av dyr varierer med sesonger og regntider, men det regnes likevel med at det er rundt 80 dyrearter og over 500 fuglearter i parken.|
Hommelvik

Historie

Tidligere var mesteparten av virksomheten i tettstedet knyttet til det lokale trelastfirmaet som ble ble nedlagt rundt årtusenskiftet. Til minne om innbyggerne i Hommelvik som arbeidet for firmaet er det blitt reist en statue, «Plankberar'n», ved kommunehuset.
På 1990-tallet fikk Hommelvik-sentrum en ansiktsløftning, med rundkjøringer, gammeldagse lyktestolper og noe brostein, dette har gjort sitt til å heve stedets estetiske uttrykk. I Hommelvik finnes brannstasjon, og kommunens prestekontor holder hus her. Også lokalavisen for Malvik, Malvik-Bladet og lokalradiostasjonen, RadioVika, er lokalisert i Hommelvik. Det var lensmannskontor øverst i samme bygg som brannstasjonen inntil 7. oktober 2016, da denne tjenesten ble overført til Stjørdal.
19. november 1940 kl. 08.03 kolliderte to tog ved Nygården i Hommelvik. En av Norges største jernbaneulykker var et faktum. 22 døde og 45 ble såret. 90 meter jernbanespor ble revet opp.

Kultur

Hommelvikrevyen er en lokalrevy med utspring i Hommelvik Arbeiderlag. Allerede i 1955 ble den første
revyen satt opp. Helt til 1997 ble 19 revyer fremført i Folkets Hus i Hommelvik. Deretter ble det opphold på 10 år fram til revy nr. 20 ble satt opp 24. mars 2007, under tittelen «vi e tebake». I 2009 ble revyen «liddli løyer» satt opp.
Dombås Idrettslag

Fotball

Klubbens A-lag i fotball for menn spiller i 2019 i 6. divisjon.
EM på skøyter 1896, menn

EM på skøyter 1896, herrer ble avholdt i Hamburg den 28. til 29. januar. Tittelforsvarer var nordmannen Alfred Næss fra EM i 1895 på Városligeti Müjégpálya i Budapest. Julius Seyler, Tyskland ble europamester.
William Klippgen

Karrière

Klippgen grunnla Zoomit.com i 1997 sammen med Per Siljubergsåsen. Zoomit.com gikk i 2000 sammen med Kelkoo og dannet Europas tredje største nettsted for e-handel. Yahoo! kjøpte Kelkoo i 2004 i en av Europas største internett-transaksjoner. 
Klippgen startet investeringsselskapet Tigris Capital i 2003 for å investere i gründerbedrifter innen IT og internett. Han co-gründet også det singaporske investeringsfondet BAF Spectrum i 2006, som primært har investert i nye teknologi-foretak i Asia i samarbeid med SPRING Singapore (en divisjon under Ministry of Trade and Industry i Singapore). 
I 2016 lanserte han venture-selskapet Cocoon Capital sammen med den britiske investoren Michael Robert Blakey for å fortsette såkorn-investeringer i Sørøst-Asia innen sektorene ehandel, SaaS og fintech.
Klippgen har vært og er styremedlem i en rekke selskaper, deriblant Anafore Pte Ltd , Progeniq Pte Ltd, Luxe Nomad Pte Ltd og Tickled Media Pte Ltd (et medieselskap som driver theAsianparent.com og Kidlander.com).

Utdannelse

Klippgen er siv. ing. i kybernetikk fra Norges teknisk-naturvitenskapelige universitet og har en mastergrad i Computer Engineering fra Boston University (med et Fulbright Scholarship) og en MBA fra INSEAD med spesialisering innen venture capital.

TV-opptredener

Klippgen var dommer i reality-TV-serien Angel's Gate, som ble sendt på den regionale nyhetskanalen Channel NewsAsia i februar 2012. Programmet ga aspirerende gründere muligheten til å presentere ideene sine til investorer. Klippgen var en av fire dommere i serien sammen med Patrick Grove, Ken Mandel, og Karan Singh Thakral esq.
Fábio Aurélio

São Paulo

Da Aurelio var 17 år, og tok steget opp på A-laget til São Paulo, trente han frispark sammen med Rogerio Ceni, som regnes som tidenes mestscorende keeper, med 83 mål for klubblaget.

Valencia CF

Aurélio kom til Spania etter OL 2000, og signerte en 6-årskontrakt for manager Rafael Benitez. Den første sesongen hos spanjolene bidrog han til å sikre Valencia sitt første seriemester på 31 år. Den påfølgende sesongen etablerte han seg som den beste venstrebacken i den spanske serien med åtte ligamål; ti mål i alle konkurranser. 
2003-04-sesongen var nok et stort år for Valencia, med nok et seriemesterskap og seier i UEFA-cupen. For Aurélio var sesongen en tragedie da han brakk beinet og mistet mesteparten av sesongen, og fikk bare to kamper totalt.

Liverpool FC

Aurelio signerte en 4-årskontrakt med Merseyside-laget 1. juli 2006, og gikk dermed som Bosman-spiller fra Valencia. Aurélio selv innrømte etter overgangen at tiden med Benitez i Valencia var årsaken til at han ønsket å gå til England.
Han debuterte for Liverpool FC i Community Shield-finalen 2006 mot Chelsea FC ved å bytte inn i det 56. minutt, og ble dermed den første første brasilianer som spiller for Merseyside-laget.
31. mars 2007, var Aurélio en av nøkkelspillerne i Liverpool sine 4-1 seier over Arsenal på hjemmebane, med to målgivende pasninger til Peter Crouch og Daniel Agger.
I kvartfinalen mot PSV Eindhoven, 3. april 2007 i Mesterligaen 2006/2007 skadet Aurélio akillesen sin svært alvorlig og mistet resten av sesongen for Liverpool. I juli ble det meldt at han nok ikke var tilbake i trening før i august 2007. 12. september 2007 spilte Aurélio sin første treningskamp etter skaden.
Han scorte sitt første mål for klubben 2. mars 2008, i bortekampen mot Bolton på Reebok Stadium i en kamp Liverpool vant 3-1.
I mars 2009 ble Aurelio en av flere røde helter, da han skårte det tredje målet på et frispark da Liverpool vant over Manchester United 1–4 borte på Old Trafford den 14. mars 2009. Den 14. april skårte han i Mesterliga-kvartfinalen mot Chelsea på et frekt frispark som lurte Peter Cech.
Stolt Anne

Stolt Anne er en vise skrevet av presten Hans Paus ca. 1700 som en hyllest til Anne Clausdatter på Borgestad gård, datter av lagmannen Claus Andersen i Skien og gift med general Johan Arnold.
Anne hadde omfattende næringsinteresser i Telemark, drev Ulefos Brug, hadde store eiendommer og kjøpte store mengder tømmer. Hun ble beskrevet som uvanlig snill og som et ærlig menneske, og hjalp bøndene i Telemark med korn og andre varer. Dette gjorde henne folkekjær, og kommer til uttrykk i Paus' dikt. Det ble kjent over store deler av Telemark og ble sunget som folkevise. Anne gav Hans Paus en landeiendom, øya Bukkøy på 400 mål i Kviteseidvannet, i «bragelønn». Paus var sogneprest i Kviteseid og eide en rekke gårder der. Han var Annes firmenning, og var gift med Annes kusine Susanne, som i likhet med Anne var barnebarn av Borgestads første private eiere Christen Andersen og Anne Gundersdatter. Et maleri av Anne henger på Borgestad gård, mens malerier av Hans og Susanne i dag er på Ask gods.
Visen er den første som ble skrevet på telemål (dialekt i Telemark).
Folkeminnesamleren Magnus Brostrup Landstad tok med 12 vers av visen i samlingen Norske Folkeviser fra 1853. Henrik Ibsen, en slektning av Hans Paus, parafraserte åpningsversene i Stolt Anne i dramaet Fru Inger til Østeraad med Anne i fru Ingers person. Olav Dalgard skriver: «Som vi ser har Ibsen skrive av dei fyrste linone så temmeleg ordrett ... likskapen avgrensar seg til dei tvo typiske hovdingkvinnone, som sit på si borg og regjerar si bygd — og så tittelen: Fru Inger paa Østeraad — Fru Anne på Borgestad». Åpningslinjene i Fru Inger til Østeraad er tydelig inspirert av åpningsverset i Stolt Anne: «Fru Inger sidder på Østråt gård; hun er vel svøbt i skind. Hun er vel svøbt i fløjel og mård; hun fletter de røde guldperler i hår, – men har ikke fred i sit sind.» Fru Inger til Østeraad utkom fire år etter Landstads Norske Folkeviser.
Deweys desimalklassifikasjon

Deweys desimalklassifikasjon (DDK, også kalt Deweysystemet) er et system for klassifikasjon av bøker og andre informasjonsbærende medier, brukt av bibliotek i Norge og flere andre land. Systemet ble utviklet av den amerikanske bibliotekaren Melvil Dewey (1851–1931) i 1876, og ble introdusert i Norge av Haakon Nyhuus.
Systemet har i prinsippet internasjonal utbredelse. Det brukes i folke-, skole- og mange fagbibliotek i Norge, i en tillempet versjon i Danmark, men bare i liten grad i Sverige. 
I USA arbeider bibliotekene nå etter 22. utgave av DDK. I Norge brukes 5. forkortede norske utgave; denne ble utgitt i 2002 av Norsk komité for klassifikasjon og indeksering (NKKI) med  21. amerikanske utgave som kilde.
Runeklokken fra Åmotsdal

Runeklokken fra Åmotsdal er en liten klokke i malm som stammer fra Åmotsdal i Telemark. Innskriftens karakter og klokkens form antyder at den stammer fra omkring 1200.

Proveniens

Klokken kom til Nationalmuseet i København i 1876 fra Kolding i Jylland, hvor den hadde tjent som portklokke i Thomsens Gjæstgivergaard. Den ble tatt ned i forbindelse med en reparasjon, og dermed ble man oppmerksom på runeinnskriften. Klokken stammer opprinnelig fra den gamle stavkirke i Aamotsdal, Sillegjord (Seljord) Præstegield, som ble revet ned i 1744, og gjenoppbygget i ny form. Forfatter og prest Hans Jacob Wille, som omtaler klokken, hevder at den hang sammen med en annen klokke i klokketårnet, og at den i katolsk tid, ble brukt til å ringe med, når presten gikk på prekestolen. Etter 1786 er den formentlig blitt solgt ved en auksjon, og på en eller annen måte er den havnet i Jylland.
Gauldalsposten

Gauldalsposten er en avis som gis ut i Midtre Gauldal kommune i Trøndelag.
Avisa kom ut første gang i januar 2008 og kommer ut onsdager. Ansvarlig redaktør er Bjørn Ivar Haugen.
Putti Putti

«Putti Putti» er en rask popsang, skrevet av den New Zealand-fødte sangeren Jay Epae. Han var av maorisk opprinnelse. 
Epae spilte selv inn en versjon av denne komposisjonen. Den ble blant annet utgitt på singlen Mercury 71735 i USA i 1960 og på singlen Philips 320 100 BF i Norge. Sangen var arrangert av Belford Hendricks. Dirigent var Everett Barksdale. Den andre siden på singelen var «Hawaiian Melody».

Andre versjoner

Rune Larsen. Utgitt på CD-platen Lollipop 2.

Norsk versjon

Sportskommentator på NRK radio, Ole Jacob Jorsett, har skrevet en norsk tekst. Den bærer tittelen «TV av og på».

Listeplassering

Sangen lå på den norske VG-lista i ti uker i 1961/1962, hvorav tre uker på en andreplass.
St. Hallvard-guttene

St. Hallvard-guttene er et norsk guttekor som ble stiftet i 1962 av tidligere dirigent Øystein Vogt. Koret holder til i Grønland kirke i Oslo. Frem til våren 2015 holdt koret til i St.Hallvard kirke. Koret er uavhengig av religion. De er kjent for å være gode på gregoriansk kirkemusikk, i tillegg til å være et aktivt kor i juletida. Koret har vært på mange utenlandsopphold, blant annet i USA, Australia, Singapore i tillegg til de fleste land i Europa. Koret ledes i dag av Hans Martin Molvik.
Koret feiret i 2012 sitt 50års-jubileum med konsert på Scene 2 i operaen i Bjørvika.
Våren 2015 fikk Jon Kaasa utmerkelsen "æresmedlem" for sine sammenhengende 50 år som sanger i koret.
Retten i Lyngby

Retten i Lyngby er en byrett i Kongens Lyngby.
Rettskretsen dekker kommunene Furesø, Gentofte, Lyngby-Taarbæk og Rudersdal, og har dermed et befolkningstall på 216 000.
Rettspresident er Flemming Schønnemann. Derutover er ti dommere tilknyttet.
Retten holder til i en kontorbygning på Lyngby Hovedgade nummer 96 tett ved Lyngby Station.
Den flyttet til denne lokalitet i begynnelsen av november 2008.
Før flyttingen hadde retten lokaler i Sorgenfri tett ved politistasjonen ved Sorgenfri Station og etter rettskretsreformen også i Hellerup, da Gentofte rettskrets ble lagt sammen med Lyngby rettskrets, hvorfor Gentofte Rets rettsbygning ble overtatt av Retten i Lyngby.
Etter rettskretsreformen flyttet retten sammen i de nåværende lokaler på Lyngby Hovedgade, hvor retten nå råder over ca. 5 500 kvadratmeter, som muliggjør gjennomførelse av jurysaker, som krever ekstra plass.
Retten i Lyngby skiller seg fra resten av landets byretter ved å ha en forholdvis stor andel av saker med betydelig økonomisk verdi. Det gjelder sivile saker, fogdesaker, dødsboskiftesaker og i noen grad straffesaker. Blant sådanne saker med større mediedekning har vært sakerne mot Stein Bagger (2008–2009), Erik Skov Pedersen (2011) og Steen Gude (2012). Av saker som ikke har handlet om økonomisk kriminalitet, kan nevnes saken mot Søren Kam i 2004.
Som andre retter har Retten i Lyngby opplevet å skulle ha beskyttelse av politi med skuddsikre vester og maskinpistoler. Ved en banderettssak i 2009 anholdt politiet fire menn ved retten etter funn av våpen og narkotika i deres bil.
I 2012 ble Retten i Lyngbys lokaler anvendt av Skattesagskommissionen.
Tidligere rigspolitichef Torsten Hesselbjerg har vært dommer ved retten.
En dag uten krig

Handling

Som millioner av andre unge menn drar også den tyske stjernetenoren ved Berlin-operaen, Nikolaus Sprink, i krigen ved vestfronten. Ved siden av sin karrière må han forlate sin store kjærlighet, den danske sopranen Anna Sørensen.
Krigen mellom franskmenn, briter og tyskere har kjørt seg fast i skyttergravene og tallet på døde i de sølete markene i Flandern nærmer seg milliongrensen. Soldatene er slitne og desillusjonerte. Den forestående julen forekommer dem parodisk. Men om julaften blir våpnene som ved et under senket ved vestfronten. Da Nikolaus Sprink synger Stille Nacht for sine kamerater, svarer franskmennene og skottene med applaus.
Soldatene forlater sine skyttergraver, og mennene som før var bitre fiender utveksler julegaver. En skotsk anglikansk prest holder sin vakreste messe noensinne. Hendelsene får ikke bare stor betydning for Nikolaus' og Annas skjebne.
Soldatenes handlinger var forbundet med dødsstraff i alle landene og avdelingene som deltok ble straffet ved å bli oppløst og sendt til andre kampområder.

Produksjon

Filmen er en samproduksjon mellom Nord-Quest Production, Senator Film Produktion, The Bureau, Artemis Productions, Media pro Pictures, TF1 Films Production, Les Productions de la Guéville i samarbeid med fjernsynskanalene Canal+, Ciné Cinéma og Sat.1.
Filmen har fått støtte av Berlin-Brandenburgs mediestyre, Filmförderungsanstalt FFA, Le Centre National de la Cinématographie, Eurimages, La Région Nord-Pas de Calais, Le C.R.R.A.V., Tax Shelter du gouvernement fédéral de Belgique i samarbeid med Soficinéma, Cofimage 16, Cofinova 1, Uniétoile 2, Sogecinema 3, Groupe Un, Scope Invest og Cinéart.
Den hadde et budsjett på ca. 23,34 millioner euro (193,16 millioner norske kroner).
Arsène Lupin

Arsène Lupin er en fiktiv gentlemannstyv som ble skapt av den franske forfatteren Maurice Leblanc (1864-1941). Arsène Raoul Lupin er i romanene angitt som født i 1874 som sønn av Henriette d'Andrésy og Théophraste Lupin, utdannet i jus og medisin (med spesialisering i dermatologi (hudsykdommer). Han behersker flere klassiske og moderne språk flytende.
Leblancs inspirasjon til skikkelsen var anarkisten Marius Jacob. Lupins kjennemerker er gode manérer, en stor kjærlighet til det svake kjønn og en uhyre listighet. Han har en fantastisk evne til å forkle seg, og ingen foruten Sherlock Holmes selv (som dukker opp i flere Lupin-historier) kan gjennomskue hans forkledninger. Lupin svinger seg med mange forskjellige alii, og i flere av disse arbeider han nå og da som amatørdetektiv. Dette er aldri motivert av altruisme; han gjør det enten for vakre kvinners skyld, eller for å stoppe tyver og selv ta byttet.
Lupins antagonist er politiinspektør Ganimard som gang på gang narres av Lupin. Den eneste gang han ble tatt av Ganimard og havnet i fengsel (i La Santé), klarte Lupin å rømme derfra.
Tiltale

Eksempel

Et eksempel på hvordan en tiltalebeslutning kan utformes:
Straffelovens § 192
for ved vold eller ved truende adferd å ha skaffet seg seksuell omgang
Grunnlag:
Tirsdag 8. mars 2006 cirka klokken 14.00, på Rådhusplassen i Oslo, førte han en kniv mot navn strupe, og skar deretter av henne beltet. Han tvang henne ned på bakken, rev av henne benklærne, hvoretter han gjennomførte vaginalt samleie med henne.

Forholdet mellom tiltalebeslutning og dom

Domstolen er bundet til å holde seg til de forhold som tiltalen gjelder når den skal avsi dom. Domstolen har derfor ikke rett til å ta opp andre forhold tiltalte kan ha gjort seg skyldig i. Innenfor de forhold tiltalen gjelder står derimot domstolen fritt med tanke på bevisbedømmelse og rettsanvendelse. Domstolen legger derfor det faktum den anser bevist gjennom hovedforhandlingen til grunn.
Hvis domstolen finner at forholdet skal henføres under et annet straffebud enn tiltalen kan den gjøre dette (subsumsjonsspørsmålet), også om det er et strengere straffebud enn i tiltalen, men retten har ingen plikt til å undersøke om et strengere straffebud kommer til anvendelse. Ønsker domstolen å anvende et annet straffebud på forholdet må partene bli gitt anledning til å uttale seg om saken (det kontradiktoriske prinsipp). 
Det er også en forutsetning for endring i subsumsjonen at endringen gjelder samme forhold. Problematikken ligner den som gjelder for dommens rettskraft, og er spørsmålet om hvor mye som skal til av endring i faktum eller lovandendelse før et forhold endrer identitet, slik at ny sak kan kjøres for forholdet. Et eksempel er hvis straffeansvaret bygger på et annet faktum, slik som hvis man i stedet for å dømme for kjøring under påvirkning av alkohol velger å dømme for etterfølgende alkoholnytelse. Det gjør seg også gjeldende utfordringer der hvor flere straffebud dekkes av samme faktum, eksempelvis om retten kan dømme for uaktsomt drap etter straffeloven når tiltalen gjelder overtredelse av vegtrafikkloven? Avgjørende er da hvilke interesser de ulike straffebud tar sikte på å beskytte.
Lippendorf kraftverk

Lippendorf kraftverk  er et varmekraftverk i byen Böhlen langt vest i delstaten Sachsen i det sørøstre Tyskland, nær grensen til Sachsen-Anhalt. Det har en installert produksjonskapasitet på brutto 1867 MW fordelt på to like store blokker, og stod ferdig i 1999–2000. 
Brenselkilden er brunkull. Operatører er energiselskapene E.ON Energie AG, og Vattenfall. Utslippene av CO2 er 12,4 millioner tonn i 2007.
De totale CO2-utslippene gikk litt ned i 2008 og var ca. 11 385 500 tonn, langt over det samme årets kvote som var 8,584 mill tonn.
 Utslippet er likevel lavt sammenliknet med anleggets effekt.
Flatfly

Utseende

Middelsstore, kraftige nattfly, gule, brune, brunrøde eller grålige på farge. Kroppen er noe avflatet, vingene vanligvis med utydelige tegninger.

Levevis

Artene finnes helst i skog, skogkanter, hager og parker. Larvene utvikler seg på ulike busker, løvtrær eller urter. De nordlige artene overvintrer som voksne og flyr i september – oktober og igjen i mars – mai.
Kaliště

Kaliště (Tysk: Kalischt) er en landsby og kommune nær Humpolec i regionen Vysočina i Tsjekkia. Den har en befolkning på 300, og er fødestedet til den østerrikske komponisten Gustav Mahler.
Viken Høyre

Ledelse

Viken Høyre ledes av et arbeidsutvalg valgt under foreningens årsmøte. Første arbeidsutvalg ble valgt under stiftelsesmøtet 17. november 2018, med stortingsrepresentant Kristin Ørmen Johnsen fra Drammen som foreningens første leder. Arbeidsutvalget består forøvrig av 1. nestleder Renè Rafshol (Råde), 2. nestleder Kari Sofie Bjørnsen (Asker) og medlemmene Monica Vee Bratlie (Hurum), Helge Evju (Kongsberg), Marianne Klever Næss (Fredrikstad) og Anne Kristine Linnestad (Nordre Follo). I tillegg møter representanter for Unge Høyre og Senior Høyre, samt representanter for hvert av de tre stortingsvalgdistriktene. 
Arbeidsutvalget svarer til fylkesstyret, som utenom årsmøtet er foreningens øverste organ.
Rolls-Royce Griffon

Rolls-Royce Griffon er en flymotor konstruert og bygget av Rolls-Royce. Arbeidet ble begynt i 1938 etter anmodning fra Admiralitetet om en motor passende for Fairey Firefly. Motoren viste seg også å være et passe alternativ for Supermarine Spitfire. På grunn av andre verdenskrigs utbrudd ble utviklingen lagt på is og man konsentrerte seg i stedet på den noe mindre Rolls-Royce Merlin og den 24-sylindrede Rolls-Royce Vulture. Utviklingen av Vulture ble dog rammet av flere tilbakeslag og i begynnelsen av 1941 fortsatte man utviklingen av Griffon.
Til tross for at Griffon hadde 36 % større sylindervolum enn Merlin var den ikke nevneverdig veldig større. Takket være at kamakslene og magnettenningen ble drevet av girkassen foran på motoren i stedet for via remmer på baksiden var Griffon til og med kortere enn Merlin. Griffon var også Rolls-Royces første motor med innehul veivaksel for smøring av veivlagrene.
Til forskjell fra Merlin, som hadde toveiskompressor for ikke å tape effekt i store høyder, ble Griffon konstruert fra begynnelsen med en enklere kompressor mer tilpasset lav og middels høyde. Først senere versjoner av Griffon fikk samme kompressor som Merlin-motorene. En annen forskjell var at Griffon roterte motveis i stedet for medveis, noe som gjorde at flyet ville svinge mot høyre i stedet for til venstre ved gasspådrag. Griffons høyere dreiemoment gjorde selve gyroskopeffektene mer merkbare. For å klare det konstruerte Rolls-Royce versjoner av Griffon med girkasse for kontraroterende propeller. En Supermarine Spitfire som på forsøk var utstyrt med kontraroterende propeller lyktes 1946 å oppnå en hastighet på 795 km/t.
De feste brukte Griffon-motorer har havnet i private hender hvor de har blitt trimmet til effekter på over 3&Nbsp;000 H/k. Slike motorer er populære for konkurranseflyvning, offshore-konkurranser og traktortrekking.
S&T Motors

S&T Motors Co. Ltd. er et sørkoreansk selskap som produserer motorsykler.
Selskapet ble etablert i 1978 som en avdeling av Hyosung-gruppen. I 1979 begynte de med produksjon av japanske Suzuki-motorsykler på lisens for det sørkoreanske markedet. I 1986 begynte de med masseproduksjon av motorsykler av eget design. I 2003 ble de skilt ut fra Hyosung-gruppen som eget selskap. Det ble så overtatt av S&T Group i 2007 og skiftet navn til S&T Motors Co. Ltd.
Gamlebyen Sport og Fritid

Gamlebyen Sport og Fritid eller GSF er et kultur-og fritidstilbud for barn og ungdom med interesse for skateboarding og graffiti. Rullebrettparken holder til ved Dyvekes bru i Gamlebyen i Oslo. Området eies av Jernbaneverket og stedet var en søppelfylling da ildsjeler bestemte seg for å rydde området og gjøre det til et møtested for ungdom. GSF åpnet skateparken i tre i 2000. I juni 2008 åpnet den nye betongkulpen.
Gamlebyen Sport og Fritid har også vegger hvor man kan lage graffiti og en scene hvor det holdes konserter.
Seabraia

Utseende

Middelsstore, slanke, svarte trebukker med metallglans på dekkvingene. Pronotum kan være rødt. Antennene er tynne, kortere enn kroppen, de nest-ytterste leddene gulhvite. Pronotum er rundet med en kraftig tann på sidene. Dekkvingene er jevnbrede. Beina er middels lange, lårene litt fortykkede.

Utbredelse

Artene er kjent fra Fransk Guyana, Brasil og Peru.